A férfiak és a menopauza | Gyógyszer Nélkül
Nyilván az életmódváltás is sokat segíthet a tünetek enyhítésében. Fontos a tápanyagban gazdag étrend, és amennyiben szükséges a tápanyagpótlás. Az egészséges táplálkozással és a rendszeres testmozgással is lehet a férfi menopauza tüneteit csökkenteni. A testedzés megakadályozza az izomvesztést is, energiával tölt fel és segít fellendíteni a kedélyállapotot, ezen kívül csökkenti a metabolikus szindróma kialakulásának esélyét, amely sok krónikus betegség okozója lehet. Érdemes az étrendből a zsíros és fűszeres ételeket kiiktatni, ellenben javasolt minél több zöldséget és gyümölcsöt fogyasztani. Minimumjra kell csökkenteni az alkohol- és a kávéfogyasztást és felhagyni az olyan káros szenvedéllyel, mint például a dohányzás.